Provinsen Carolina

Provinsen Carolina, engelsk The Province of Carolina, var mellom årene 1663 og 1729 en britisk koloni i Nord-Amerika. Provinsen ble delt 1729 i en nordlig og en sørlig provins som etter USAs selvstendighetserklæring ble delstatene Nord-Carolina og Sør-Carolina. 

Provinsen Carolina var en koloni i britiske Amerika, kontrollert av Lord Proprietors, eierne, en gruppe på åtte engelske adelsmenn, blant annet rikskansleren Edward Hyde, og som ble uformelt ledet av Anthony Ashley-Cooper, 1. jarl av Shaftesbury. Misnøye over styringen av provinsen førte til at en stedsfortredende guvernør ble utnevnt for å administrere den nordlige halvdelen i 1691.

Delingen av en nordlig og sørlig del ble endelig i 1712, men begge kolonien forble på hendene til den samme gruppen av eiere. Et opprør mot eierne brøt ut i 1719 som førte til at det ble utnevnt en kongelig guvernør for Sør-Carolina i 1720. Etter bortimot et tiår hvor den britiske regjeringen forsøkte å kjøpe ut eierne ble både Nord-Carolina og Sør-Carolina kongelige kolonier i 1729.

Eksterne lenker 
 Royal Patent of Carolina province of 1629
 Carolina Charter of 1663  
 Carolina Charter of 1665
 Concessions and Agreements of the Lords Proprietors of the Province of Carolina, 1665
 Sir Robert Heath's Patent
 The Founding of North and South Carolina 

Nord-Carolinas historie
Sør-Carolinas historie
Tidligere britiske kolonier og protektorat i Amerika
Stater og territorier etablert i 1629
Stater og territorier opphørt i 1729
Stater og territorier etablert i 1663
Tidligere engelske kolonier